PATVIRTINTA

Lietuvos Respublikos finansų ministro

2023 m. gruodžio 12 d. įsakymu Nr. 1K-400

**INFORMACIJOS APIE INDĖLIŲ IR ĮSIPAREIGOJIMŲ INVESTUOTOJAMS DRAUDIMĄ TEIKIMO TAISYKLĖS**

**I SKYRIUS**

**BENDROSIOS NUOSTATOS**

1. Informacijos apie indėlių ir įsipareigojimų investuotojams draudimą teikimo taisyklėse (toliau – Taisyklės) reglamentuojama, kaip teikiama:

1.1. Lietuvos Respublikos indėlių ir įsipareigojimų investuotojams draudimo įstatymo (toliau – Įstatymas) 1 priede ir Taisyklių 1 priede nustatyta informacija apie indėlių draudimą (toliau – informacija apie indėlių draudimą);

1.2. Įstatymo 25 straipsnyje ir Taisyklių 2 priede nustatyta informacija apie įsipareigojimų investuotojams draudimą (toliau – informacija apie įsipareigojimų investuotojams draudimą).

2. Taisyklės taikomos indėlių draudimo sistemos dalyviams ir įsipareigojimų investuotojams draudimo sistemos dalyviams.

3. Taisyklių II skyriaus nuostatų *mutatis mutandis* privalo laikytis Įstatymo 10 straipsnio 9 dalyje nurodyti subjektai.

4. Taisyklių III skyriaus nuostatų *mutatis mutandis* privalo laikytis Įstatymo 25 straipsnio 5 dalyje nurodyti subjektai.

5. Taisyklėse vartojamos sąvokos suprantamos taip, kaip jos apibrėžtos Įstatyme.

**II SKYRIUS**

**INFORMACIJOS APIE INDĖLIŲ DRAUDIMĄ TEIKIMAS**

**pirmasis skirsnis**

**BENDROSIOS NUOSTATOS**

6. Informacijos apie indėlių draudimą tekstas turi būti tokio paties šrifto, šrifto dydžio ir spalvos, kokie naudojami teikiant kitą indėlių draudimo sistemos dalyvio informaciją, skelbiamą interneto svetainėje, sutartyse ir sąskaitų išrašuose.

7. Indėlių draudimo sistemos dalyvio interneto svetainėje, sutartyse ir sąskaitų išrašuose, taip pat vietose, kuriose teikiamos finansinės paslaugos, finansinių paslaugų reklamoje negali būti tokių nuorodų kaip „indėliai apdrausti viešosios įstaigos „Indėlių ir investicijų draudimas“ pagal Lietuvos Respublikos indėlių ir įsipareigojimų investuotojams draudimo įstatymą“ arba „visi fizinių ir juridinių asmenų indėliai apdrausti pagal Lietuvos Respublikos indėlių ir įsipareigojimų investuotojams draudimo įstatymą“ ir panašaus turinio, reiškiančio neribotą indėlių draudimą. Reklamoje nurodant draudimo įmonę – viešąją įstaigą „Indėlių ir investicijų draudimas“ – gali būti teikiamas draudimo įmonės oficialus logotipas ar visas draudimo įmonės pavadinimas.

**ANTRASIS SKIRSNIS**

**INFORMACIJOS APIE INDĖLIŲ DRAUDIMĄ TEIKIMAS VIETOSE, KURIOSE INDĖLIŲ DRAUDIMO SISTEMOS DALYVIS TEIKIA FINANSINES PASLAUGAS**

8. Informacija apie indėlių draudimą turi būti pateikta visose indėlių draudimo sistemos dalyvio patalpose, kuriose tiesiogiai aptarnaujami klientai, o jeigu patalpose yra daugiau nei viena visiškai ar iš dalies izoliuota klientų aptarnavimo vieta, – pagrindinėje klientų aptarnavimo salėje ar kitoje visiems klientams prieinamoje vietoje, raštu popieriuje arba klientų aptarnavimo vietoje naudojamuose elektroniniuose įrenginiuose.

**TREČIASIS SKIRSNIS**

**INFORMACIJOS APIE INDĖLIŲ DRAUDIMĄ TEIKIMAS** **INDĖLIŲ DRAUDIMO SISTEMOS DALYVIO INTERNETO SVETAINĖJE**

9. Indėlių draudimo sistemos dalyvis savo interneto svetainėje paskelbia informaciją apie indėlių draudimą arba pateikia aktyvią nuorodą į konkrečią indėlių draudimo sistemos dalyvio interneto svetainės skiltį, kurioje galima rasti informaciją apie indėlių draudimą (informacijos apie indėlių draudimą tekste turi būti pateikta aktyvi nuoroda į draudimo įmonės interneto svetainę *iidraudimas.lt*).

**KETVIRTASIS SKIRSNIS**

**INFORMACIJOS APIE INDĖLIŲ DRAUDIMĄ TEIKIMAS PRIEŠ SUDARANT SUTARTĮ SU KLIENTU**

10. Informacija apie indėlių draudimą prieš sudarant sutartį su klientu turi būti teikiama taip:

10.1. Indėlių draudimo sistemos dalyvis, prieš sudarydamas sutartį dėl indėlio priėmimo (sąskaitos sutartį, indėlio sutartį, terminuotojo indėlio sutartį ar kitą sutartį dėl indėlio priėmimo), kiekvienam sutartį pasirašančiam klientui privalo pateikti informaciją apie indėlių draudimą.

10.2. Indėlių draudimo sistemos dalyvio klientas turi patvirtinti, kad gavo informaciją apie indėlių draudimą. Indėlių draudimo sistemos dalyvis gali priimti indėlį tik gavęs kliento patvirtinimą apie informacijos apie indėlių draudimą gavimą.

**PENKTASIS SKIRSNIS**

**INFORMACIJOS APIE INDĖLIŲ DRAUDIMĄ TEIKIMAS SĄSKAITŲ IŠRAŠUOSE**

11. Informacija apie indėlių draudimą sąskaitų išrašuose turi būti teikiama taip:

11.1. Jeigu indėlininko indėlis yra tinkamas drausti, indėlių draudimo sistemos dalyvis privalo indėlininkui tai patvirtinti sąskaitų išrašuose.

11.2. Jeigu indėlininkas sąskaitos išrašą gauna elektronine forma, be Taisyklių 11.1 papunktyje nurodyto patvirtinimo, turi būti pateikta informacija apie indėlių draudimą arba pateikiama aktyvi nuoroda į konkrečią indėlių draudimo sistemos dalyvio interneto svetainės skiltį, kurioje galima rasti informaciją apie indėlių draudimą (informacijos apie indėlių draudimą tekste turi būti pateikta aktyvi nuoroda į draudimo įmonės interneto svetainę *iidraudimas.lt*).

11.3. Jeigu indėlininkas sąskaitos išrašą gauna popierine forma, sąskaitos išraše, be Taisyklių 11.1 papunktyje nurodyto patvirtinimo, turi būti pateikta informacija, kur indėlininkas gali rasti informaciją apie indėlių draudimą. Indėlininko prašymu, informacija apie indėlių draudimą pateikiama indėlininkui asmeniškai raštu popieriuje kartu su popierinės formos sąskaitos išrašu.

**ŠEŠTASIS SKIRSNIS**

**INFORMACIJOS APIE INDĖLIŲ DRAUDIMĄ TEIKIMAS KASMET**

12. Informacija apie indėlių draudimą turi būti teikiama indėlininkui bent kartą per metus taip:

12.1. Jeigu indėlininkui per metus nebuvo teikta informacijos apie indėlių draudimą, kaip nustatyta Taisyklių 10 ar 11 punkte, informaciją apie indėlių draudimą indėlių draudimo sistemos dalyvis indėlininkui perduoda su indėlininku sutartu būdu (indėlių draudimo sistemos dalyvis privalo turėti indėlių draudimo sistemos dalyvio ir indėlininko susitarimo dėl informacijos pateikimo būdo įrodymus).

12.2. Jeigu indėlių draudimo sistemos dalyvis ir indėlininkas nėra sutarę dėl informacijos apie indėlių draudimą pateikimo būdo ir indėlininkas nesinaudoja internetinės bankininkystės paslaugomis, informacija apie indėlių draudimą indėlininkui pateikiama:

12.2.1. indėlininko nurodytu elektroninio pašto adresu, indėlininko nurodytu mobiliojo telefono numeriu trumpąja žinute (SMS) ar panašiomis elektroninių ryšių priemonėmis;

12.2.2. siunčiant indėlininko nurodytu adresu, pateikiant informaciją apie indėlių draudimą raštu popieriuje arba pranešimą apie nuorodą, kur indėlininkas gali rasti informaciją apie indėlių draudimą.

**III SKYRIUS**

**INFORMACIJOS APIE ĮSIPAREIGOJIMŲ INVESTUOTOJAMS DRAUDIMĄ TEIKIMAS**

**PIRMASIS SKIRSNIS**

**BENDROSIOS NUOSTATOS**

13. Informacijos apie įsipareigojimų investuotojams draudimą tekstas turi būti tokio paties šrifto, šrifto dydžio ir spalvos, kokie naudojami teikiant kitą įsipareigojimų investuotojams draudimo sistemos dalyvio informaciją, skelbiamą interneto svetainėse ar sutartyse.

14. Įsipareigojimų investuotojams draudimo sistemos dalyvio interneto svetainėje, sutartyse, taip pat vietose, kuriose teikiamos finansinės paslaugos, finansinių paslaugų reklamoje negali būti tokių nuorodų kaip „įsipareigojimai investuotojams apdrausti viešosios įstaigos „Indėlių ir investicijų draudimas“ pagal Lietuvos Respublikos indėlių ir įsipareigojimų investuotojams draudimo įstatymą“ arba „įsipareigojimai visiems investuotojams fiziniams ir juridiniams asmenims draudžiami pagal Lietuvos Respublikos indėlių ir įsipareigojimų investuotojams draudimo įstatymą“ ir panašaus turinio, reiškiančio neribotą įsipareigojimų investuotojams draudimą. Reklamoje nurodant draudimo įmonę – viešąją įstaigą „Indėlių ir investicijų draudimas“ – gali būti teikiamas draudimo įmonės oficialus logotipas ar visas draudimo įmonės pavadinimas.

15. Šiame skyriuje nustatyta informacijos apie įsipareigojimų investuotojams draudimą teikimo tvarka netaikoma įsipareigojimų investuotojams draudimo sistemos dalyviams, kurie tokios veiklos nevykdo ir apie tai atskiru pranešimu informuoja draudimo įmonę.

**ANTRASIS SKIRSNIS**

**INFORMACIJOS APIE ĮSIPAREIGOJIMŲ INVESTUOTOJAMS DRAUDIMĄ TEIKIMAS VIETOSE, KURIOSE ĮSIPAREIGOJIMŲ INVESTUOTOJAMS SISTEMOS DALYVIS TEIKIA FINANSINES PASLAUGAS**

16. Informacija apie įsipareigojimų investuotojams draudimą turi būti pateikta visose įsipareigojimų investuotojams draudimo sistemos dalyvio patalpose, kuriose tiesiogiai aptarnaujami klientai, o jeigu patalpose yra daugiau nei viena visiškai ar iš dalies izoliuota klientų aptarnavimo vieta, – pagrindinėje klientų aptarnavimo salėje ar kitoje visiems klientams prieinamoje vietoje, raštu popieriuje arba klientų aptarnavimo vietoje naudojamuose elektroniniuose įrenginiuose.

**TREČIASIS SKIRSNIS**

**INFORMACIJOS APIE ĮSIPAREIGOJIMŲ INVESTUOTOJAMS DRAUDIMĄ TEIKIMAS** **ĮSIPAREIGOJIMŲ INVESTUOTOJAMS DRAUDIMO SISTEMOS DALYVIO INTERNETO SVETAINĖJE**

17. Įsipareigojimų investuotojams draudimo sistemos dalyvis interneto svetainėje paskelbia informaciją apie įsipareigojimų investuotojams draudimą arba pateikia aktyvią nuorodą į konkrečią įsipareigojimų investuotojams draudimo sistemos dalyvio interneto svetainės skiltį, kurioje galima rasti informaciją apie įsipareigojimų investuotojams draudimą (informacijos apie įsipareigojimų investuotojams draudimą tekste turi būti pateikta aktyvi nuoroda į draudimo įmonės interneto svetainę *iidraudimas.lt*).

**KETVIRTASIS SKIRSNIS**

**INFORMACIJOS APIE ĮSIPAREIGOJIMŲ INVESTUOTOJAMS DRAUDIMĄ TEIKIMAS PRIEŠ SUDARANT SUTARTĮ SU KLIENTU**

18. Informacija apie įsipareigojimų investuotojams draudimą prieš sudarant sutartį su klientu teikiama taip:

18.1. Įsipareigojimų investuotojams draudimo sistemos dalyvis, prieš sudarydamas sutartį dėl investavimo, kiekvienam sutartį pasirašančiam klientui turi pateikti informaciją apie įsipareigojimų investuotojams draudimą.

18.2.  Įsipareigojimų investuotojams draudimo sistemos dalyvio klientas turi patvirtinti, kad gavo informaciją apie įsipareigojimų investuotojams draudimą. Įsipareigojimų investuotojams draudimo sistemos dalyvis gali priimti lėšas, skirtas investuoti, tik gavęs kliento patvirtinimą apie informacijos apie įsipareigojimų investuotojams draudimą gavimą.

**PENKTASIS SKIRSNIS**

**INFORMACIJOS APIE ĮSIPAREIGOJIMŲ INVESTUOTOJAMS DRAUDIMĄ TEIKIMAS KASMET**

19. Informaciją apie įsipareigojimų investuotojams draudimą įsipareigojimų investuotojams draudimo sistemos dalyvis turi pateikti investuotojui bent kartą per metus sutartu būdu: elektroniniu paštu, internetinės bankininkystės sistemoje, trumpąja žinute (SMS) ir panašiomis elektroninių ryšių priemonėmis. Elektroninėmis priemonėmis pateikiamame informacijos apie įsipareigojimų investuotojams draudimą tekste turi būti pateikta aktyvi nuoroda į draudimo įmonės interneto svetainę *iidraudimas.lt*.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Informacijos apie indėlių ir įsipareigojimų investuotojams draudimą teikimo taisyklių

1 priedas

**(Informacijos apie indėlių draudimą forma)**

**INFORMACIJA APIE INDĖLIŲ DRAUDIMĄ**

|  |
| --- |
| **PAGRINDINĖ INFORMACIJA APIE ATVEJUS, KAI INDĖLIAI NEDRAUDŽIAMI IR KAI TAIKOMI INDĖLIŲ DRAUDIMO IŠMOKŲ MOKĖJIMO APRIBOJIMAI** |
| (*Įrašyti kredito įstaigos pavadinimą*) laikomi indėliai draudžiami | viešojoje įstaigoje „Indėlių ir investicijų draudimas“ |
| Atvejai, kai indėliai nedraudžiami | Informuojama, kad pagal Lietuvos Respublikos indėlių ir įsipareigojimų investuotojams draudimo įstatymo 3 straipsnio 2 dalį indėlių draudimo objektas nėra(nurodytų subjektų indėliai nėra indėlių draudimo objektas, neatsižvelgiant į tai, pagal kurios valstybės teisės aktus šie subjektai yra įsteigti):1.1. kitų kredito įstaigų indėliai, laikomi savo sąskaita ir savo vardu;1.2. nuosavos lėšos;1.3. indėliai, dėl kurių priimtas apkaltinamasis nuosprendis baudžiamojoje byloje dėl pinigų plovimo;1.4. finansų įstaigų indėliai; 1.5. valdymo įmonių indėliai;1.6. finansų maklerio įmonių indėliai;1.7. indėliai, kurių savininkų tapatybė nenustatyta (anoniminėse ir koduotose sąskaitose laikomi indėliai);1.8. draudimo įmonių ir perdraudimo įmonių, kitose valstybėse narėse ir trečiosiose valstybėse įsteigtų draudimo įmonių ir perdraudimo įmonių indėliai;1.9. kolektyvinio investavimo subjektų indėliai;1.10. pensijų fondų indėliai;1.11. valstybės ir savivaldybių institucijų ir įstaigų, kaip jos apibrėžtos Lietuvos Respublikos valstybės tarnybos įstatyme, indėliai, išskyrus tokių institucijų ir įstaigų depozitinėse sąskaitose laikomas kitiems asmenims priklausančias lėšas;1.12. Lietuvos banko indėliai;1.13. paties indėlių draudimo sistemos dalyvio išleisti skolos vertybiniai popieriai ir įsipareigojimai, susiję su jo akceptais ir paprastaisiais vekseliais;1.14. elektroniniai pinigai ir iš elektroninių pinigų turėtojų mainams į elektroninius pinigus gautos lėšos. |
| Atvejai, kai taikomi indėlių draudimo išmokų mokėjimo apribojimai | Informuojama, kad pagal Indėlių ir įsipareigojimų investuotojams draudimo įstatymo 8 straipsnį indėlių draudimo išmokos nemokamos:2.1. už indėlius, lėšas, pinigus, vertybinius popierius ir įsipareigojimus, kurie pagal Indėlių ir įsipareigojimų investuotojams draudimo įstatymo 3 straipsnio 2 dalį nėra indėlių draudimo objektas;2.2. indėlininkams už indėlius sąskaitoje, kurioje per pastaruosius 24 mėnesius iki indėlių draudžiamojo įvykio dienos nėra atlikta jokių su indėliu susijusių operacijų ir laikomo indėlio suma yra mažesnė kaip 10 eurų;2.3. indėlininkams ar kitiems asmenims, kurie turi reikalavimo teisę į indėlių draudimo išmoką ir kuriems dėl jų laikomų kaip indėlių pinigų įsigijimo teisėtumo priimtas apkaltinamasis nuosprendis baudžiamojoje byloje dėl pinigų plovimo ir (ar) teroristų finansavimo. |
| Atvejai, kai indėlių draudimo išmokos išmokėjimas atidedamas | Informuojama, kad pagal Indėlių ir įsipareigojimų investuotojams draudimo įstatymo 7 straipsnio 4 dalį indėlių draudimo išmokos išmokėjimas atidedamas, kai:3.1. trūksta duomenų, kuriais pagrindžiama besikreipiančio asmens teisė į indėlių draudimo išmoką, arba dėl indėlio vyksta teisminis ginčas, – iki bus pateikti duomenys, kuriais pagrindžiama teisė gauti indėlių draudimo išmoką, arba įsiteisės galutinis teismo sprendimas, kuriuo išsprendžiamas ginčas dėl indėlio;3.2. įstatymų nustatytais atvejais ir tvarka indėlininkui apribota teisė disponuoti indėliu, – iki apribojimų panaikinimo;3.3. per pastaruosius 24 mėnesius iki indėlių draudžiamojo įvykio dienos nėra atlikta jokių su indėliu susijusių operacijų, – iki 3 mėnesių nuo indėlių draudžiamojo įvykio dienos;3.4. draudimo įmonė iš indėlių draudimo sistemos dalyvio gauna duomenis apie indėlių draudimo išmokos sumą, kuri bus didesnė kaip 100 000 eurų dėl Indėlių ir įsipareigojimų investuotojams draudimo įstatymo 4 straipsnio 2 dalyje nurodytų priežasčių, sumai, viršijančiai 100 000 eurų, – iki bus išsiaiškintos Indėlių ir įsipareigojimų investuotojams draudimo įstatymo 4 straipsnio 2 dalyje nurodytos sumos, bet ne ilgiau kaip 3 mėnesiams nuo indėlių draudžiamojo įvykio dienos;3.5. tinkamas drausti indėlis laikomas bendroje ar depozitinėje sąskaitoje, – iki bus išsiaiškintos konkrečiam asmeniui bendroje ar depozitinėje sąskaitoje priklausančios sumos, bet ne ilgiau kaip 3 mėnesiams nuo indėlių draudžiamojo įvykio dienos;3.6. indėlių draudimo išmokos mokamos Lietuvos Respublikoje įsteigtos kredito įstaigos priimančiojoje valstybėje narėje įsteigto filialo indėlininkams pagal Indėlių ir įsipareigojimų investuotojams draudimo įstatymo 7 straipsnio 7 dalį, – iki priimančiosios valstybės narės indėlių draudimo sistemos administratorius patvirtins, kad jis yra pasiruošęs mokėti indėlių draudimo išmokas;3.7. indėlių draudimo išmokos mokamos kitoje valstybėje narėje buveinę turinčios kredito įstaigos Lietuvos Respublikoje įsteigto filialo indėlininkams pagal Indėlių ir įsipareigojimų investuotojams draudimo įstatymo 7 straipsnio 8 dalį, – iki buveinės valstybės narės indėlių draudimo sistemos, kurios dalyvė yra kredito įstaiga, įsteigusi filialą Lietuvos Respublikoje, administratorius pateiks draudimo įmonei duomenis, reikalingus draudimo išmokoms išmokėti, ir perves draudimo išmokoms išmokėti reikiamą lėšų sumą;3.8. indėlininkui ar kitam asmeniui, kurie turi reikalavimo teisę į indėlių draudimo išmoką, dėl jų laikomų kaip indėlių pinigų įsigijimo teisėtumo pareikštas kaltinimas dėl pinigų plovimo ir (ar) teroristų finansavimo, – iki galutinio teismo sprendimo įsiteisėjimo dienos. |
| Kontaktiniai duomenys | (*Įrašyti viešosios įstaigos „Indėlių ir investicijų draudimas“ adresą, telefoną, el. pašto adresą*) |
| Daugiau informacijos | *iidraudimas.lt* |
| Indėlininko patvirtinimas, kad gavo informaciją |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Informacijos apie indėlių ir įsipareigojimų investuotojams draudimą teikimo taisyklių

2 priedas

**(Pagrindinės informacijos apie įsipareigojimų investuotojams draudimą forma)**

|  |
| --- |
| **PAGRINDINĖ INFORMACIJA APIE ĮSIPAREIGOJIMŲ INVESTUOTOJAMS DRAUDIMĄ** |
| *(Įrašyti įstaigos pavadinimą)* įsipareigojimai investuotojams yra draudžiami | *(Įrašyti įstaigos pavadinimą)* yra Lietuvos Respublikos įsipareigojimų investuotojams draudimo sistemos dalyvis (-ė). Draudimo įmonė – viešoji įstaiga „Indėlių ir investicijų draudimas“ Lietuvos Respublikos indėlių ir įsipareigojimų investuotojams draudimo įstatymo nustatyta tvarka ir sąlygomis draudžia įsipareigojimus investuotojams. |
| Įsipareigojimų investuotojui draudimo suma(apsaugos riba) | Iki 22 000 eurų  |
| Įsipareigojimų investuotojams draudimo išmokos išmokėjimo valiuta | Eurai (euro centų tikslumu – 2 skaitmenų po kablelio tikslumu ir apvalinama pagal matematines skaičių apvalinimo taisykles). |
| Įsipareigojimų investuotojams draudimo objektas | Įsipareigojimų investuotojams draudimo objektas yra investuotojo finansinės priemonės, nesvarbu, kokia valiuta jos yra išreikštos, ir (arba) pinigai visomis valiutomis. |
| Įsipareigojimų investuotojams draudimo išmokos terminas | Per 3 mėnesius nuo įsipareigojimų investuotojui draudžiamojo įvykio dienos. Draudimo įmonės taryba išskirtinėmis aplinkybėmis, suderinusi su priežiūros institucija, gali pratęsti šį terminą ne ilgiau kaip 3 mėnesiams. |
| Atvejai, kai įsipareigojimai investuotojams nedraudžiami | Įsipareigojimų investuotojams draudimo objektas nėra investavimo rizika (investavimo rizika – tikimybė patirti nuostolių dėl to, kad investicija neduos pelno arba praras vertę). Įsipareigojimų investuotojams draudimo objektas nėra įsipareigojimai šiems investuotojams:1) Lietuvos bankui; 2) kredito įstaigoms;3) finansų maklerio įmonėms; 4) finansų įstaigoms;5)draudimo įmonėms ir perdraudimo įmonėms, kitose valstybėse narėse ir trečiosiose valstybėse įsteigtoms draudimo įmonėms ir perdraudimo įmonėms;6) pensijų fondams;7) kolektyvinio investavimo subjektams. |
| Atvejai, kai taikomi įsipareigojimų investuotojams draudimo išmokų apribojimai | Įsipareigojimų investuotojams draudimo išmokos išmokėjimas gali būti atidedamas investuotojams ar kitiems Indėlių ir įsipareigojimų investuotojams draudimo įstatymo 23 straipsnio 6 dalyje nurodytiems reikalavimo į įsipareigojimų investuotojams draudimo išmoką teisę turintiems asmenims, kuriems dėl jiems priklausančių ir (ar) jų vardu laikomų pinigų ir (arba) finansinių priemonių įsigijimo teisėtumo pareikštas kaltinimas dėl pinigų plovimo ir (ar) teroristų finansavimo, – iki galutinio teismo sprendimo priėmimo.Įsipareigojimų investuotojams draudimo išmokos nemokamos: 1)Lietuvos bankui, kredito įstaigoms, finansų maklerio įmonėms, finansų įstaigoms, draudimo įmonėms ir perdraudimo įmonėms, kitose valstybėse narėse ir trečiosiose valstybėse įsteigtoms draudimo įmonėms ir perdraudimo įmonėms, pensijų fondams, kolektyvinio investavimo subjektams;2) investuotojams, kuriems dėl jiems priklausančių ir (ar) jų vardu laikomų finansinių priemonių ir (arba) pinigų įsigijimo teisėtumo priimtas apkaltinamasis nuosprendis baudžiamojoje byloje dėl pinigų plovimo ir (ar) teroristų finansavimo; 3) įsipareigojimų investuotojams draudimo sistemos dalyvio administracijos vadovams, tarybos (stebėtojų tarybos) ir valdybos nariams, asmenims, turintiems ne mažesnę kaip 5 procentų įsipareigojimų investuotojams draudimo sistemos dalyvio akcinio kapitalo dalį, asmenims, atliekantiems nepriklausomą įsipareigojimų investuotojams draudimo sistemos dalyvio auditą (atlikusiems auditą ne daugiau kaip prieš vienus metus iki įsipareigojimų investuotojams draudžiamojo įvykio dienos); 4) artimiesiems giminaičiams ir tretiesiems asmenims, veikiantiems 3 punkte nurodytų asmenų vardu. |
| Paaiškinimas, kokiomis aplinkybėmis ir kokiems reikalavimams taikomos atitinkamos indėlių ir įsipareigojimų investuotojams draudimo sistemos | Reikalavimams, išreikštiems finansinėmis priemonėmis, visada taikoma tik įsipareigojimų investuotojams draudimo sistemos apsauga.Finansų maklerio klientų (investuotojų) pinigai, kuriuos finansų maklerio įmonė yra skolinga investuotojui ir kurie laikomi kliento (investuotojo) naudai jam naudojantis finansų maklerio įmonės teikiamomis investicinėmis paslaugomis, ir klientų (investuotojų) pinigai, gauti pardavus klientui (investuotojui) priklausančias finansines priemones, kurias klientas (investuotojas) perdavė (patikėjo) finansų maklerio įmonei naudodamasis jos teikiamomis investicinėmis paslaugomis, laikytini įsipareigojimais investuotojams ir tokioms lėšoms taikoma ne indėlių draudimo, o įsipareigojimų investuotojams draudimo sistemos apsauga. |
| Aplinkybių ir reikalavimų, kuriems įsipareigojimų investuotojams draudimo sistema netaikoma, pavyzdžiai | *(Nurodo įsipareigojimų investuotojui draudimo sistemos dalyvis)* |
| Kita informacija apie įsipareigojimų investuotojams draudimo sąlygas, draudimo išmokų išmokėjimo sąlygas ir tvarką | Įsipareigojimų investuotojams draudimo išmoką apskaičiuoja ir moka draudimo įmonė, remdamasi įsipareigojimų investuotojams draudimo sistemos dalyvio įsipareigojimų investuotojui draudžiamojo įvykio dienos duomenimis apie investuotojus, jų įsipareigojimus investuotojams ir apie papildomai draudžiamas įsipareigojimų investuotojams sumas bei įsipareigojimų investuotojams draudimo sistemos dalyvio perduotais duomenimis apie investuotojo vertybinių popierių rinkos vertę, buvusią įsipareigojimų investuotojams draudžiamojo įvykio dieną. Apskaičiuojant įsipareigojimų investuotojams draudimo išmokos sumą, susumuojamos visos vieno investuotojo (įskaitant investuotojo juridinio asmens ar kitos organizacijos filialus, atstovybes, kitus struktūrinius padalinius) finansinės priemonės ir pinigai, kurių įsipareigojimų investuotojams draudimo sistemos dalyvis nesugeba grąžinti investuotojui, tačiau bendra vienam investuotojui įsipareigojimų investuotojams draudimo išmokos suma yra ne didesnė negu 22 000 eurų. Jeigu reikalavimo teises į pinigus ir (arba) finansines priemones pagal sutartis turėjo asmenų grupė (bendra investicija), kiekvienas jos asmuo laikomas investuotoju ir finansinės priemonės ir pinigai padalijami kiekvienam iš jų lygiomis dalimis, jeigu sutartyse, iš kurių atsiranda reikalavimo teisės, ar teismų sprendimuose nenustatyta kitaip. Jeigu investuotojas pagal sutartį tvarko kitiems asmenims priklausančius pinigus ir (arba) finansines priemones, tai reikalavimo teisę į draudimo išmoką įgyja tas asmuo, kuriam nuosavybės, patikėjimo teise ar kitais pagrindais priklauso pinigai ir (arba) finansinės priemonės ir kuris yra žinomas arba gali būti nustatytas iki įsipareigojimų investuotojams draudžiamojo įvykio dienos. Jeigu pinigai ir (arba) finansinės priemonės priklauso keliems asmenims, finansinės priemonės ir pinigai padalijami kiekvienam iš jų pagal sutartyse, iš kurių atsiranda reikalavimo teisės, nustatytą dalį. Ši nuostata netaikoma valdymo įmonei, kai ji valdo kolektyvinio investavimo subjektus ir pensijų fondus.Įsipareigojimų investuotojams draudimo išmokos dydis skaičiuojamas pagal investuotojo finansinių priemonių rinkos vertę, buvusią įsipareigojimų investuotojams draudžiamojo įvykio dieną. Už įsipareigojimus investuotojams užsienio valiuta įsipareigojimų investuotojams draudimo išmokos suma apskaičiuojama pagal įsipareigojimų investuotojams draudžiamojo įvykio dieną Europos Centrinio Banko paskutinį paskelbtą orientacinį euro ir užsienio valiutos santykį, o kai euro ir užsienio valiutos santykio Europos Centrinis Bankas neskelbia, – pagal Lietuvos banko paskutinį paskelbtą orientacinį euro ir užsienio valiutos santykį. Investuotojo teisė gauti įsipareigojimų investuotojams draudimo išmoką galioja 5 metus nuo įsipareigojimų investuotojui draudžiamojo įvykio dienos. Ginčus dėl investuotojo teisės į įsipareigojimų investuotojams draudimo išmoką sprendžia bendrosios kompetencijos teismai įstatymų nustatyta tvarka.Asmuo, kuriam įsipareigojimų investuotojams draudimo išmoka išmokėta neteisėtai arba per klaidą, privalo ją grąžinti Įsipareigojimų investuotojams draudimo fondui. Įsipareigojimų investuotojams draudimo fondo teisė reikalauti grąžinti neteisėtai arba per klaidą išmokėtą įsipareigojimų investuotojams draudimo išmoką galioja 5 metus nuo įsipareigojimų investuotojams draudimo išmokos išmokėjimo dienos. Grąžintos arba priteistos sumos įskaitomos į Įsipareigojimų investuotojams draudimo fondą.Įsipareigojimų investuotojams draudimo išmokos išmokamos nereikalaujant iš investuotojo pateikti prašymą draudimo įmonei. Draudimo įmonė per įsipareigojimų investuotojams draudimo išmokos terminus investuotojus viešai informuoja apie įvykusį įsipareigojimų investuotojams draudžiamąjį įvykį ir įsipareigojimų investuotojams draudimo išmokų išmokėjimo tvarką, taip pat šią informaciją pateikia savo interneto svetainėje. |
| Daugiau informacijos | *iidraudimas.lt*(*Įrašyti viešosios įstaigos „Indėlių ir investicijų draudimas“ adresą, telefoną, el. pašto adresą*) |
| Investuotojo patvirtinimas, kad gavo informaciją |  |

**Pastabos:**

1. Papildomai draudžiamų įsipareigojimų investuotojui draudimo suma lygi įsipareigojimų investuotojui sumos ir sumos, kuri išmokama investuotojui pagal valstybės narės ar trečiosios valstybės teisės aktus, skirtumui, tačiau įsipareigojimų investuotojui draudimo suma negali viršyti 22 000 eurų.

2. Lietuvos Respublikoje įsteigtų trečiosios valstybės banko filialų, trečiosios valstybės finansų maklerio įmonių filialų ir trečiosios valstybės valdymo įmonių filialų prisiimti įsipareigojimai investuotojams, kurie nedraudžiami (nekompensuojami) arba kitaip neužtikrinamas jų saugumas pagal trečiosios valstybės teisės aktus, turi būti draudžiami pagal Indėlių ir įsipareigojimų investuotojams draudimo įstatymą.

3. Investuotojas įgyja teisę į įsipareigojimų investuotojams draudimo išmoką nuo įsipareigojimų investuotojams draudžiamojo įvykio dienos.

4. Investuotojas įgyja teisę į įsipareigojimų investuotojams draudimo išmoką tokiu atveju, kai įsipareigojimų investuotojams draudimo sistemos dalyvis negali įvykdyti pagal teisės aktus ar sutartis prisiimtų šių įsipareigojimų investuotojui:

1)grąžinti investuotojui pinigus, kuriuos įsipareigojimų investuotojams draudimo sistemos dalyvis yra skolingas investuotojui ir kurie laikomi investuotojo naudai jam naudojantis įsipareigojimų investuotojams draudimo sistemos dalyvio teikiamomis investicinėmis paslaugomis;

2) grąžinti investuotojui priklausančias ir jo vardu laikomas, tvarkomas ar valdomas finansines priemones, perduotas (patikėtas) įsipareigojimų investuotojams draudimo sistemos dalyviui naudojantis jo teikiamomis investicinėmis paslaugomis.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_